stanford-oval/wikipedia huggingface dataset:
מדגסקר (זיכיון)
מדיות נוספות בזיכיון > משחקי וידאו

מדגסקר - משחק וידאו זה היה עיבוד של הסרט הראשון, שיצא ב-2005 על ידי צעצועים לבוב על פלייסטיישן 2 ו-Xbox
מדגסקר: מבצע הפינגווין - הופץ ב-2006 עבור Game Boy Advance על ידי Activision.
מדגסקר משוגע - הופץ ב-27 באוקטובר 2009 עבור Wii, פלייסטיישן 3 ו-Xbox 360.
הפינגווינים ממדגסקר - הופץ בנובמבר 2010.
סופר סטאר משוגע - יצא לאור ידי Activision ב-15 בנובמבר 2011, לפלייסטיישן 3, Xbox 360, Nintendo Wii, Nintendo DS ו-Nintendo 3DS. המשחק כולל 14 דמויות שונות מארבעת סרטים שונים (מדגסקר, שרק, מפלצות נגד חייזרים, והדרקון הראשון שלי).
מדגסקר 3: מקרקסים את אירופה - הופץ ב-5 ביוני 2012 עבור Nintendo Wii, Nintendo 3DS, נינטנדו DS, Xbox 360 ופלייסטיישן 3.
מדגסקר: הצטרפות הקרקס - משחק וידאו נייד. יצא ב-4 ביוני 2012, עבור אייפון ואייפד.
מדגסקר באינטרנט - עולם מקוון וירטואלי בתוך היקום. הופץ ב-4 באוקטובר 2012.
מדגסקר גיל הרך - משחק למידה נייד, הופץ ב-4 באוקטובר 2012, ל-iOS ואנדרואיד.
מדיות נוספות בזיכיון > הופעות חיות

מ-2011 ישנם מופעים חיים אשר עוסקים בעלילת הזיכיון.
הערות שוליים

1 2 3  Franchises - Madagascar, ‏Box Office Mojo
1 2  Franchise Index, ‏Box Office Mojo
↑  Borys Kit, DreamWorks Developing 'Madagascar' Penguins Spinoff Movie (Exclusive), The Hollywood Reporter, 11 באוגוסט 2011
↑  Borys Kit, 'Madagascar' Spin-Off to Be Helmed by 'Bee Movie' Co-Director (Exclusive), The Hollywood Reporter,
↑  Adam B. Vary, ‏DreamWorks Animation Comic-Con panel: Caveman families and penguin movies!‎, Entertainment Weekly, ‏12 ביולי 2012
↑  New Distributor Twentieth Century Fox Unveils DreamWorks Animation's Release Slate Through 2016, באתר אולפני ההנפשה של דרימוורקס, 9 בספטמבר 2012
↑  DreamWorks Animation Moves Up 'Penguins Of Madagascar' Bow, Bumps 'Home' To 2015, ‏Deadline, ‏20 במאי 2014
↑  Helen O'Hara, ‏Katzenberg Talks DreamWorks Sequels, ‏Empire Online, ‏3 בדצמבר 2010
↑  'Madagascar 3' beats 'Prometheus" for box office win‎, MSNBC, ‏10 ביוני 2012
↑  DreamWorks Animation Release Dates Include Madagascar 4, ‏Collider, ‏12 ביוני 2014
↑  DreamWorks Animation Cuts Production, Announces Future Slate of Films, ComingSoon.net, ‏2015-01-22 ‏Coming Soon, ‏22 בינואר 2015
1 2  מדגסקר, ‏Box Office Mojo
1 2  מדגסקר 2, ‏Box Office Mojo
1 2  מדגסקר 3: מקרקסים את אירופה, ‏Box Office Mojo
1 2  הפינגווינים ממדגסקר, ‏Box Office Mojo
1 2  מדגסקר, Rotten Tomatoes
1 2  מדגסקר 2, Rotten Tomatoes
1 2  מדגסקר 3: מקרקסים את אירופה, Rotten Tomatoes
1 2  הפינגווינים ממדגסקר, Rotten Tomatoes
1 2  מדגסקר, Metacritic
1 2  מדגסקר 2, Metacritic
1 2  מדגסקר 3: מקרקסים את אירופה, Metacritic
1 2  הפינגווינים ממדגסקר, Metacritic
↑  King Julien, ‏DreamWorks
↑  The Wildest Party Ever Hits the Jungle When the Netflix Original Series ALL HAIL KING JULIEN Debuts Dec. 19, ‏PR Newswire, ‏3 בנובמבר 2014
| מדגסקר |
| --- | --- | --- |
| סרטים | מדגסקר (2005) • מדגסקר 2 (2008) • מדגסקר 3: מקרקסים את אירופה (2012) • הפינגווינים ממדגסקר (2014) |  |
| סדרות טלוויזיה | הפינגווינים ממדגסקר (מאז 2008) • ג'וליאן המלך (מאז 2014) • מדגסקר: קטן ופראי (מאז 2021) |  |
| ספיישלים | הפינגווינים של מדגסקר בהרפתקת חג מולד (2005) • מדגסקר שמח (2009) • טירוף במדגסקר (2013) |  |
| מדבבים | בן סטילר • כריס רוק • ג'יידה פינקט סמית' • דייוויד שווימר • סשה ברון כהן |  |
| שונות | דמויות |  |
מייקל תומפסון

| --- | --- |

תומפסון, 2012
 לידה:  30 בינואר 1955  (בן 69) נסאו שבאיי בהאמה
 עמדה:  פאוור פורוורד / סנטר
 גובה:  2.08 מטר
 מספר:  43, 00, 4
 מכללה:  אוניברסיטת מינסוטה (1974–1978)
 דראפט:  בחירה מספר 1, 1978 פורטלנד טרייל בלייזרס
 קבוצות כשחקן
 1978–1986 1986–1987 1987–1991 1991–1992:  פורטלנד טרייל בלייזרס סן אנטוניו ספרס לוס אנג'לס לייקרס יובקזרטה באסקט
 הישגים כשחקן
 שתי אליפויות NBA ‏(1987, 1988)  חמישיית הרוקיז של העונה ב-NBA ‏(1979)  בחירה לנבחרת האול-אמריקן (1978)  בחירה לנבחרת האול-אמריקן השנייה (1977)  חולצתו הופרשה על ידי אוניברסיטת מינסוטה
מייקל ג'ורג' תומפסון (באנגלית: Mychal George Thompson; נולד ב-30 בינואר 1955) הוא כדורסלן עבר בהאמייני. הוא שיחק בעמדות הפאוור פורוורד והסנטר באוניברסיטת מינסוטה ובקבוצות ליגת ה-NBA פורטלנד טרייל בלייזרס, סן אנטוניו ספרס ולוס אנג'לס לייקרס. הוא אביהם של שחקני הכדורסל קליי ומייקל תומפסון ושל שחקן הבייסבול טרייס תומפסון.
ראשית חייו

נולד בעיר נסאו שבאיי בהאמה, ובנעוריו עבר לארצות הברית. הוא התגורר במיאמי שבפלורידה ולמד בבית הספר מיאמי ג'קסון. בשנתו האחרונה בתיכון, ב-1974, היה חלק מחמישיית בית ספרו שכונתה "חמישיית ג'קסון" וכללה אותו, שלושה בהאמיינים נוספים וקובני. קבוצת בית הספר ניצחה את יריבותיה בממוצע של 30 נקודות למשחק והם הגיעו למאזן 33-0. הם זכו באליפות Class 4A לאחר ניצחון על בית הספר וינטר פארק. לניצחון הגיעו עם ארבעה שחקנים לא כשירים, בהם תומפסון. באוניברסיטה שיחק עבור אוניברסיטת מינסוטה, והציג קריירת תיכונים טובה מאוד.
קריירה ב-NBA

תומפסון נבחר בבחירה הראשונה בדראפט ה-NBA 1978 על ידי פורטלנד טרייל בלייזרס, והפך בכך לשחקן הראשון שאינו יליד ארצות הברית שנבחר בבחירה הראשונה בדראפט.
תומפסון שיחק בפורטלנד למשך שמונה שנים (מלבד שנה אחת שבה לא שיחק בעקבות פציעה), ופתח בעמדות הפאואר פורוורד והסנטר. הוא נבחר לחמישיית הרוקיז של העונה ב-NBA לשנת 1979, ועונתו הטובה ביותר מבחינה סטטיסטית הייתה עונת 1981/1982, אז ממוצעיו היו 20 נקודות ו-11 ריבאונדים למשחק. באוף-סיזן של 1986 הועבר תומפסון בטרייד לספרס בתמורה לסטיב ג'ונסון. הוא שיחק חצי עונה בלבד בספרס לפני שהועבר שנית ללוס אנג'לס לייקרס תמורת הסנטר פרנק בריקובסקי, הסנטר פטר גודמונדסון ובחירת סיבוב ראשון בדראפט 1990.
ללייקרס הובא תומפסון כדי להוות גיבוי לקארים עבדול ג'אבאר ולהגן על פורוורד בוסטון סלטיקס קווין מקהייל. בעקבות מעברו אימן מאמן הלייקרס פט ריילי ארבעה שחקנים שנבחרו במקום הראשון בדראפט. מלבד תומפסון, האחרים הם עבדול ג'אבאר (1969), מג'יק ג'ונסון (1979) וג'יימס וורת'י (1982). מארבעת השחקנים תומפסון הוא היחיד שלא נבחר להיכל התהילה של הכדורסל בחלוף השנים או שחולצתו לא הופרשה על ידי הלייקרס.
אף על פי שפתח בחמישייה לעיתים רחוקות עבור הלייקרס (בעונת 1987/1988 שיחק ב-104 מתוך 106 המשחקים ששיחקו הלייקרס, כולם מהספסל), תומפסון הוכיח שהוא יותר מגיבוי טוב לעבדול ג'אבאר המזדקן (ומאוחר יותר לוולאדה דיבאץ). הוא שיחק גם בעמדת הפאואר פורוורד, יצר קשר טוב עם מג'יק ג'ונסון ועזר ללייקרס לזכות בשתי אליפויות רצופות בשנים 1987 ו-1988 ולהגיע לגמר בשנת 1989.
תומפסון פרש בשנת 1991.
קריירה לאחר הפרישה

לאחר פרישתו עבר תומפסון עם משפחתו לפורטלנד, ועבד בתחנת רדיו מקומית לספורט. בשנת 2003 עבר עם משפחתו חזרה ללוס אנג'לס, לאחר שקיבל הצעת עבודה בעיר כ"פרשן צבע" (אנ') עבור תחנת הרדיו של הלייקרס. הגיש את תוכנית הרדיו "Loose Cannons" בתחנת "KLAC AM570" אך שוחרר ממשרה זו לאחר שהלייקרס עברו מתחנה זו לתחנה "KSPN AM710" בעונת 2009/2010. לאחר מעבר הקבוצה לתחנת הרדיו הגיש יחד עם אנדרו סיציליאנו את "LA Sports Live" עד שהתוכנית בוטלה ב-26 בדצמבר 2010.
מגיש את תוכנית הרדיו "ESPNLA NOW" בשעה 10 בבוקר בימי חול. שותפו להגשת התוכנית, מארק וילארד, פוטר ב-29 באוגוסט 2014; שותפו הנוכחי הוא מייק טרודל. התוכנית בוטלה ב-19 באוקטובר 2017.
חייו האישיים

נישא לג'ולי ב-1987. בנו הבכור, מייקל, שיחק כדורסל באוניברסיטת פפרדיין ובקליבלנד קאבלירס מליגת ה-NBA. כיום משחק בקבוצות מליגת הפיתוח של ה-NBA. בנו האמצעי, קליי, שיחק עבור אוניברסיטת המדינה של וושינגטון ונבחר בבחירה ה-11 בדראפט ה-NBA ‏2011 על ידי גולדן סטייט ווריורס, איתם זכה ארבע פעמים באליפות הNBA, בשנים 2015, 2017, 2018 ו-2022. בנו הצעיר, טרייס, משחק עבור קבוצת הבייסבול לוס אנג'לס דודג'רס.
סרט תיעודי על אודותיו בשם "Trailblazer: The Mychal Thompson Story" הוצג בהקרנת בכורה ב-21 בנובמבר 2013. רחוב בנסאו בירת איי בהאמה נקרא ב-2015 "שדרות מייקל תומפסון" על שמו.
הערות שוליים

↑  הגיית שמו הפרטי: \MIKE-ull\. ראו פרופיל באתר basketball-reference.com
↑  Robert Andrew Powell, Dream Team, Miami News Times, MARCH 5, 1998
↑  SPORTS PEOPLE; MONCRIEF ACTIVATED, New York Times, February 14, 1987
↑  ארכיון Thompson & Trudell באתר ESPN
↑  שמו נכתב "Mychal" בעוד שמו של הבן נכתב "Mychel"
↑   "Trailblazer: The Mychal Thompson Story", במסד הנתונים הקולנועיים IMDb (באנגלית)
↑  ESPN hosts Bahamian film 'The Trailblazer' in Los Angeles,  thebahamasweekly.com, Nov 13, 2013
↑  Sheldon Longley, Mychal Thompson honored with street in his name, The Nassau Guardian, Jul 24, 2015
מכתבי יוני

| --- | --- |

 מידע כללי
 מאת:  יוני נתניהו, בעריכת עדו ובנימין נתניהו
 שפת המקור:  עברית
 סוגה:  מלחמה
 הוצאה
 הוצאה:  ספריית מעריב
 תאריך הוצאה:  1977
 מספר עמודים:  308
 קישורים חיצוניים
 הספרייה הלאומית:  002474811, 002567447, 002592228, 002021923
מכתבי יוני הוא ספר המאגד מכתבים שכתב למשפחתו וחבריו סגן-אלוף יונתן (יוני) נתניהו, מפקד סיירת מטכ"ל שנהרג במבצע יונתן. בשל העובדה שלאורך מספר שנים יוני התגורר בישראל בעוד משפחתו שהתה בארצות הברית, חלק ניכר מתוכן המכתבים מתאר את המצב השורר בישראל על פי ראות עיניו של יוני. הספר נערך על ידי אחיו עדו ובנימין ויצא לאור בשנת 1977.
בספר

הספר נפתח בשנות השישים המוקדמות, במכתבים מתקופת לימודיו בבית הספר התיכון, אותה עשה יוני נתניהו בארצות הברית. עבור דרך גיוסו לצה"ל עת התנדב לצנחנים ושובץ בגדוד 890. במכתביו מתאר יוני נתניהו את מסלול הכשרה שלו כלוחם בצנחנים, את קורס מ"כים חי"ר וקורס קצינים, אשר סיים בהצטיינות. מכתביו הבאים מתארים את חוויותיו כמפקד מחלקה בצנחנים בגדוד 890 בהם מספר יוני נתניהו על חייליו באימונים ובפעילות המבצעית בימים שלפני מלחמת ששת הימים, בין השאר מתאר יוני נתניהו את רשמיו מפעולת סמוע. כן עוסקים מכתביו בחוויותיו ממלחמת ששת הימים, בה לחם כקצין מילואים ובנישואיו לתותי (תרזה). יוני נתניהו ממשיך ומתאר את לימודיו באוניברסיטת הרווארד שבארצות הברית ובאוניברסיטה העברית בירושלים. בשנת 69' שב יוני נתניהו לשירות צבאי בסיירת מטכ"ל. מכאן עוסקים מכתביו בתיאור חוויותיו כמפקד צוות וכמפקד פלוגה ביחידה ובסיירת חרוב. כן מתאר יוני נתניהו את גירושיו מתותי. מכתביו הבאים של יוני נתניהו עוסקים בקורות אותו במלחמת יום הכיפורים ובחוויותיו כמג"ד טנקים במלחמת ההתשה במובלעת הסורית.
הספר מסתיים מעט אחרי שהפך יוני נתניהו למפקד סיירת מטכ"ל במכתב אחרון לחברתו ברוריה. המכתב נכתב ימים ספורים בטרם יצא יוני נתניהו למבצע אנטבה, בו הוביל את לוחמי היחידה בפשיטה לשחרור בני הערובה הישראלים משדה התעופה שבאנטבה, אוגנדה. במהלך המבצע נהרג יוני נתניהו.
בספר מוזכרים בין השאר, מבלי שצוין שמם המלא מטעמי צנזורה צבאית, שר הביטחון וראש הממשלה לשעבר רא"ל במיל' אהוד ברק שהיה מפקדו של יוני בסיירת מטכ"ל, האלוף במיל' מתן וילנאי שהיה חברו הטוב, האלוף יוסי בן-חנן שנתניהו חילץ פצוע מסוריה במלחמת יום הכיפורים וכן רפול ואביגדור (יאנוש) בן גל. הספר הפך עם השנים לרב מכר והיה אהוד מאוד על חניכי תנועות נוער, צעירים לפני גיוס לצבא וחניכים בקורס המ"כים והקצינים בצה"ל. בין האישים שקראו והושפעו ממנו ניתן למנות את רא"ל בני גנץ תא"ל במיל' גל הירש ונפתלי בנט.
הערות שוליים

↑  יוני נתניהו, מכתבי יוני, הוצאת ספרית מעריב, מהדורה מיוחדת לכבוד 30 שנים למבצע אנטבה, 2006, עמודים 204-205.
↑  יוני נתניהו, מכתבי יוני, הוצאת ספרית מעריב, מהדורה מיוחדת לכבוד 30 שנים למבצע אנטבה, 2006, עמודים 223-227.
↑  יוני נתניהו, מכתבי יוני, הוצאת ספרית מעריב, מהדורה מיוחדת לכבוד 30 שנים למבצע אנטבה, 2006, עמוד עמוד 125.
↑  יוני נתניהו, מכתבי יוני, הוצאת ספרית מעריב, מהדורה מיוחדת לכבוד 30 שנים למבצע אנטבה, 2006, עמוד 250.
↑  יוני נתניהו, מכתבי יוני, הוצאת ספרית מעריב, מהדורה מיוחדת לכבוד 30 שנים למבצע אנטבה, 2006, עמוד 242.
↑  יוני שנפלד ונתנאל רוזמן, כיפת ברזל, הרבצ"ר תא"ל רונצקי מקריא לחיילים  מתוך מכתבי יוני, במחנה, ‏ 2010\06\02.
↑  ראש הממשלה נתניהו ומשפחתו באזכרה במלאת 35 שנים לנפילת סא"ל יוני נתניהו ז"ל, נאום הרמטכ"ל, רא"ל בני גנץ לזכרו של סא"ל יוני נתניהו ז"ל.
↑  גל הירש, סיפור מלחמה סיפור אהבה, הוצאת ידיעות אחרונות, 2009, עמוד 21.
↑  חגית רוטנברג, געגועים לביבי, באתר ערוץ 7
מדינת הסטארט-אפ (ספר)

| --- | --- |

 מידע כללי
 מאת:  דן סינור, שאול זינגר
 שפת המקור:  אנגלית
 סוגה:  ספר ניהול, כלכלה
 הוצאה
 הוצאה:  Hachette Book Group 
 מקום הוצאה:  ניו יורק 
 תאריך הוצאה:  2009
 מספר עמודים:  259
 הוצאה בעברית
 הוצאה:  הוצאת מטר
 תאריך:  2011
 תרגום:  יהודה בן-מוחה
 קישורים חיצוניים
 מסת"ב:  978-0-446-54146-6
 הספרייה הלאומית:  003525977
 
מדינת הסטארט־אפ: מנוע הצמיחה הכלכלי של ישראל (באנגלית: Start-up Nation: The Story of Israel's Economic Miracle) הוא ספר העוסק בכלכלת ישראל שראה אור בשנת 2009 ופרי עטם של דן סינור ושאול זינגר. הספר בוחן כיצד ישראל, מדינה בת 60 שנים ובעלת אוכלוסייה של 7.1 מיליון איש הצליחה להגיע לשגשוג כלכלי כה רב עד ש"בתחילת שנת 2009, 63 חברות ישראליות נסחרו בנאסד"ק, יותר מכל מדינה זרה אחרת".
בשנת 2010 הספר הגיע למקום החמישי ברשימת רבי-המכר של הניו יורק טיימס, ואף לראש רשימת רבי-המכר של הוול סטריט ג'ורנל.
תקציר הספר

המועצה האמריקאית ליחסים זרים מתארת את הספר בשאלה הבאה: "כיצד ישראל - מדינה בה 7.1 מיליון נפש, רק בת 60 שנים, מוקפת באויבים, נמצאת במצב מתמיד של לחימה מאז היווסדה, ללא משאבי טבע - מייצרת יותר חברות סטארט-אפ מאומות גדולות, שקטות ויציבות יותר דוגמת יפן, סין, הודו, קוריאה, קנדה והממלכה המאוחדת?". האקונומיסט כתב כי בישראל יש יותר חברות סטארט אפ וקרנות הון סיכון לאדם מאשר בכל מדינה אחרת בעולם. הצלחתה של ישראל במגזר ההיי טק בשני העשורים האחרונים משך את תשומת לבם של אנשי עסקים ועיתונאים, והאקונומיסט מתאר את הספר כספר החשוב ביותר מבין "ערימה גדלה" של ספרים בנושא.
בניסיונם להסביר את הצלחתה של ישראל בתחום, סינור וזינגר אינם מתייחסים לסוגיה מנקודת מבט אתנית או יהודית וגם אינם מתייחסים לכישרונות ייחודיים. בספרם, הם מייחסים את הצלחת המדינה בתחום לשני גורמים עיקריים: חובת השירות הצבאי וההגירה למדינה.
ראו גם

הגניוס היהודי
מייקל לנדי

| --- | --- |

 השתייכות:  צבא ארצות הברית
 תקופת הפעילות:  1987–2020 (כ־33 שנים)
 דרגה:   לוטננט גנרל
 תפקידים בשירות
 מפקד החטיבה האווירית של דיוויזיית החי"ר ה-25  מפקד המרכז למצוינות בתעופה של צבא ארצות הברית  מפקד המכללה לפיקוד ומטה של צבא ארצות הברית  מפקד מרכז האימונים המשולב בפיקוד האימונים וההדרכה של צבא ארצות הברית
 פעולות ומבצעים
 מלחמת המפרץ מלחמת אפגניסטן מלחמת עיראק
 עיטורים
   מדליית השירות המצוין (2)  לגיון ההצטיינות (3)   כוכב הארד (4)   מדליית האוויר (5, כולל 2 עם אות V)
מייקל ד. לנדי (באנגלית: Michael D. Lundy) הוא קצין בדימוס בדרגת לוטננט גנרל בצבא ארצות הברית. בתפקידו האחרון פיקד על המכללה לפיקוד ומטה של צבא ארצות הברית ושימש מפקד מרכז האימונים המשולב בפיקוד האימונים וההדרכה של צבא ארצות הברית.
ביוגרפיה

לנדי סיים ב-1987 לימודי תואר ראשון באוניברסיטת המדינה מקניסי בלואיזיאנה והתגייס לצבא.
הוכשר כטייס מסוקי בל OH-58 קיואה והוצב כמפקד מחלקה בדיוויזיית החי"ר השלישית בגיבלשטאדט שבגרמניה המערבית. בתקופת מלחמת המפרץ צורפה מחלקתו לגדוד הרביעי של רגימנט הפרשים השני והשתתפה בפלישה לעיראק. לאחר המלחמה נותר בעיראק והשתתף בפעילות לביטחון הכורדים בצפון המדינה. שירת כעוזר קצין אג"ם, מפקד פלוגת מפקדה ומפקד פלוגה בגדוד הרביעי של רגימנט הפרשים ה-17. שימש מפקד פלוגה בגדוד הרביעי של רגימנט האווירי השני והשתתף ב"מבצע תמיכה בדמוקרטיה" (אנ') בהאיטי. ב-1995 הוצב כמדריך כוחות אוויר במרכז הלאומי לאימונים בפורט ארווין. לאחר לימודים במכללה לפיקוד ומטה של הצבא, הוצב ב-1998 בגדוד הראשון של החטיבה האווירית העשירית בדיוויזיה ההררית העשירית והשתתף במשימת כוח הייצוב בבוסניה והרצגובינה. שימש קצין אג"ם וסגן מפקד החטיבה האווירית העשירית. בנובמבר 2001 הוצב באפגניסטן כקצין המבצעים של הדיוויזיה.
ביוני 2003 מונה למפקד גדוד הראשון ברגימנט האווירי של דיוויזיית החי"ר ה-25 ופיקד על הגדוד במהלך מלחמת עיראק. ב-2005 הוצב במרכז האימונים המשותף בפורט פולק שבלואיזיאנה.
בינואר 2008 מונה למפקד החטיבה האווירית של דיוויזיית החי"ר ה-25 שבתקופת פיקודו הוצבה בצפון עיראק. באוקטובר 2010 מונה לסגן הדיוויזיה. ביולי 2011 מונה לסגן מפקד הדיוויזיה המשוריינת הראשונה. ביולי 2012 מונה לסגן מפקד מרכז האימונים המשולב בפיקוד האימונים וההדרכה של צבא ארצות הברית ובמרץ 2014 מונה למפקד המרכז למצוינות בתעופה של צבא ארצות הברית בפורט רוקר שבאלבמה.
ב-2016 קודם לדרגת לוטננט גנרל ומונה למפקד המכללה לפיקוד ומטה של צבא ארצות הברית, מפקד פורט לוונוורת', מפקד מרכז האימונים המשולב וסגן לענייני שילוב כוחות של מפקד פיקוד האימונים וההדרכה של צבא ארצות הברית. הוא פרש משירות הקבע במרץ 2020.
במהלך שרותו עוטר לנדי פעמיים במדליית השירות המצוין, שלוש פעמים בלגיון ההצטיינות, 4 פעמים בכוכב הארד וחמש פעמים במדליית האוויר, כולל פעמיים עם אות V לציון אומץ לב.
מייקל דודיקוף

| --- | --- |

 לידה:  8 באוקטובר 1954 (בן 70) רדונדו ביץ', ארצות הברית 
 שם לידה:  Michael Joseph Stephen Dudikoff Jr. 
 מדינה:  ארצות הברית ארצות הברית
 תקופת הפעילות:  מ-1978 
 מקום לימודים:  Los Angeles Harbor College 
 http://www.michael-dudikoff.com/
 פרופיל ב-IMDb
 
דודיקוף בשנת 1982
מייקל דודיקוף (באנגלית: .Michael Joseph Stephen Dudikoff Jr; נולד ב-8 באוקטובר 1954) הוא שחקן קולנוע אמריקאי ואמן לחימה, כוכב סדרת הסרטים "נינג'ה אמריקאי" בהפקת מנחם גולן ויורם גלובוס.
ביוגרפיה

דודיקוף נולד ברדונדו ביץ, קליפורניה שבארצות הברית למשפחה נוצרית אורתודוקסית, משפחת אביו היגרה לניו יורק מרוסיה. אמו היא קנדית צרפתית.
למד לתואר בפסיכולוגיה ובמקביל עבד בתור מדריך לנוער במצוקה ואחר כך כדוגמן.
קריירה

דודיקוף החל את דרכו בטלוויזיה, כשחקן משנה בפרק אחד ב"סדרת הטלוויזיה דאלאס" ואחר כך שיחק בשני פרקים בסדרה "ימים מאושרים". בין השנים 1980 ל-1985 השתתף כשחקן משנה במספר סרטי קולנוע, ביניהם הסרט "מסיבת רווקים" בכיכובו של טום הנקס.
בשנת 1985 חיפשה חברת הסרטים קנון גרופ, אז בבעלות מנחם גולן ויורם גלובוס, שחקן ראשי לסרט "נינג'ה אמריקאי", זאת לאחר שצ'אק נוריס דחה את הצעה לככב בסרט. לאחר שערכו אודישן ל-400 שחקנים שונים בחרו בדודיקוף והכריזו שהוא יהיה הג'יימס דין הבא. הסרט זכה להצלחה רבה, ולאחריו צולמו שלושה סרטי המשך.
ב-1991 כיכב בסרט "מגן אנושי" שצולם בישראל על ידי ג.ג. אולפני ישראל. ב-1993 כיכב בסרט נוסף שצולם בישראל, "שרשרת פיקוד".
פילמוגרפיה

טרון (1982)
מסיבת רווקים (1984)
נינג'ה אמריקאי (1985)
הכוח הנוקם (1986)
נינג'ה אמריקאי 2 (1987)
נינג'ה אמריקאי 3 (1989)
נהר המוות (1989)
נינג'ה אמריקאי 4 (1991)
תצילו אותי (1992)
מגן אנושי (1991)
שרשרת פיקוד (1994)
מתקפה בשחקים (1997)
מנהל הזירה (1998)
הקרב לחופש (1998)
החשוד (2001)
הערות שוליים

↑  נינג'ה אמריקאי - במאי: שמואל פרסטינבדג; סיפור: אבי קלייגברגר, חדשות, 25 באוקטובר 1985
↑  מאיר שניצר, גולן פטריוט אמריקני, חדשות, 31 באוקטובר 1985
↑  נירית אנדרמן, מנחם גולן ויורם גלובוס: שני בני הדודים מטבריה שכבשו את הקולנוע בארה"ב, באתר הארץ, 19 בנובמבר 2010
↑  עירית שמגר, יש סרטים אין צוותים, מעריב, 5 באוגוסט 1990
ג. עיטור, אזולאי תהיה העיראקית, חדשות, 27 בנובמבר 1990
↑  ג. עיטור, ששון גבאי, אלי דנקר ויוסף שילוח ל"שרשרת הפיקוד", חדשות, 3 במרץ 1993
↑  מאיר שניצר, חולני - ״הנינג׳ה האמריקני מספר 2", חדשות, 5 בפברואר 1987
↑  מאיר שניצר, קשקוש - ״הנינג׳ה האמריקני מספר 3", חדשות, 12 בנובמבר 1987
| --- | --- |
בקרת זהויות :  PLWABN: 9810637101005606  BNE: XX1259147  BnF: cb140275602 (data)  GND: 1070041556  ISNI: 0000 0000 7823 8722  LCCN: no00004472  NKC: pna2009504819  NLA: 35277458  NTA: 172683076  SNAC: w65h8brk  Trove: 894104  VIAF: 85149704   WorldCat (עם VIAF): 85149704
מדד התחרותיות העולמי

מדד התחרותיות העולמי (באנגלית: Global Competitiveness Index) מתפרסם מדי שנה, מאז שנת 2004, על ידי הפורום הכלכלי העולמי ומשמש בסיס לדו"ח התחרותיות העולמי אותו מפרסם הארגון. המדד משלב נתונים מיקרו-כלכליים ומקרו-כלכליים וכן היבטים עסקיים של תחרותיות למדד בודד.
כלכלת שווייץ מובילה את המדד ככלכלה התחרותיות ביותר בעולם, זאת לאחר שכלכלת ארצות הברית אשר הובילה במדד במשך מספר שנים, ירדה בדירוג לאחר משבר הסאבפריים והמשבר הכלכלי העולמי של 2008 וכן לאור אי-יציבותה המקרוכלכלית.
תיאור

מאז שנת 2004 המדד, והדו"ח המבוסס עליו, מדרגים את כלכלות העולם לפי יכולת התחרותיות והקדמה של הסביבה העסקית שלהן. מדד 2011–2012 מדרג למעלה מ-140 מדינות בעולם. המדד מבוסס על מחקרים כלכליים אמפיריים ותאורטיים עדכניים והוא מכיל למעלה מ-110 משתנים, שני שלישים מהם מקורם בסקר דעות מנהלים, שליש ממקורות ציבוריים כגון מאגרי המידע של ארגון האומות המאוחדות. המשתנים מאורגנים ב-12 נושאי ליבה, כל נושא מייצג שטח שעורכי הדו"ח רואים בו כבעל חשיבות לקביעת תחרותיות.
סקר דעות מנהלים מתבסס על מדגם של מנהלים מובילים בארצותיהם. מספר העונים לשאלות הסקר גדל מדי שנה ובשנת 2010 הגיבו לסקר למעלה מ-13,500 מנהלים ברחבי העולם. הדו"ח מציין כי ככל שמדינה מתפתחת, רמת השכר נוטה לטפס, וכדי לקיים את רמות השכר הגבוהות יותר, פריון כוח העבודה חייב להשתפר כדי שהמדינה תהיה תחרותית. בנוסף, הגורמים לעלייה בפריון משתנים ממדינה למדינה בהתאם לדרגת התפתחותה הכלכלית, כך למשל, הגורמים לשיפור בפריון בשוודיה יהיו שונים מן הגורמים לשיפור בפריון בגאנה. מדד התחרותיות מחלק את המדינות לשלושה שלבים לפי דרגות התפתחותן: מונעות-גורם, מונעות-יעילות, מונעות-חדשנות. התקדמות בדרגות פירושה עלייה במורכבות שבפעולת הכלכלה הלאומית.
מדינות שכלכלתן מונעת-גורם מתחרות על בסיס גורם טבעי, בעיקר כוח עבודה בלתי מיומן ומשאבי טבע. חברות במדינות אלה מתחרות על בסיס מחיר מוצריהן והן מוכרות מוצרי יסוד או סחורות, בעוד שהפריון הנמוך בהן משתקף אף ברמות שכר העבודה. כדי לקיים תחרותיות בשלב זה של ההתפתחות הכלכלית, תחרותיות תלויה בעיקר על תפקוד יעיל של מוסדות ציבוריים ופרטיים (נושא ליבה 1), תשתיות מתאימות (נושא ליבה 2), מסגרת מקרו-כלכלית יציבה (נושא ליבה 3), ומערכות בריאות וחינוך טובות (נושא ליבה 4).
ככל שרמת השכר עולה עם התקדמות בהתפתחות הכלכלית, מדינות עוברות לכלכלה מונעת-יעילות, עת שהן חייבות להתחיל לפתח תהליכי יצור יעילים יותר ולהעלות את איכות המוצרים. בשלב זה תחרותיות הופכת להיות מונעת יותר על ידי השכלה גבוהה והכשרה מקצועית (נושא ליבה 5), שוקי סחורות יעילים (נושא ליבה 6), שוקי עבודה יעילים (נושא ליבה 7), שווקים פיננסיים מפותחים (נושא ליבה 8), היכולת לרתום את יתרונות הטכנולוגיות הקיימות (נושא ליבה 9), וגודל השוק המקומי והבינלאומי (נושא ליבה 10).
בשלב ההתפתחות הכלכלית השלישי, כלכלת המדינה הופכת להיות מונעת-חדשנות והיא מסוגלת לא רק לקיים רמת שכר גבוהה יותר אלא אף רמת חיים גבוהה, אם העסקים במדינה מסוגלים להתחרות בשוק במוצרים חדשניים או ייחודיים. בשלב זה, חברות חייבות להתחרות על ידי יצור מוצרים חדשים ושונים תוך שימוש בתהליכי היצור המתוחכמים ביותר (נושא ליבה 11) ובאמצעות חדשנות (נושא ליבה 12).
מתאור נושאי הליבה של המדד ניתן להבין מדוע ההשפעה של כל נושא על הדירוג במדד התחרותיות משתנה ממדינה למדינה, כפועל יוצא של שלב התפתחות כלכלתה. לכן, בעת חישוב מדד התחרותיות העולמי, נושאים שונים מקבלים משקל שונה בהתאם לממוצע רמת ההכנסה לנפש במדינה. המשקל היחסי שניתן לכל נושא מסביר באופן הטוב ביותר את הגידול בשנים האחרונות. כך למשל, נושאי תחכום הליכי יצור וחדשנות (נושאי ליבה 11 ו-12) יקבלו משקל של 10% מן הציון הסופי במדינות בעלות כלכלה מונעת-גורם, בעוד שבמדינות בעלות כלכלה מונעת-חדשנות יקבלו 30%.
את הסקר בישראל מבצעת מטעם הפורום הכלכלי העולמי התאחדות התעשיינים בישראל.
דירוג מדד התחרותיות העולמי

הטבלה מציגה רק את 30 המדינות הראשונות בדירוג מדי שנה.
| שם המדינה | 2004–2005 | 2005–2006 | 2006–2007 | 2007–2008 | 2008–2009 | 2009–2010 | 2010–2011 | 2011–2012 | 2019 |
| --- | --- | --- | --- | --- | --- | --- | --- | --- | --- |
| סינגפור סינגפור | 7 | 5 | 5 | 7 | 5 | 3 | 3 | 2 | 1 |
| ארצות הברית ארצות הברית | 2 | 1 | 6 | 1 | 1 | 2 | 4 | 5 | 2 |
| הונג קונג הונג קונג | 21 | 14 | 11 | 12 | 11 | 11 | 11 | 11 | 3 |
| הולנד הולנד | 12 | 11 | 9 | 10 | 8 | 10 | 8 | 7 | 4 |
| שווייץ שווייץ | 8 | 4 | 1 | 2 | 2 | 1 | 1 | 1 | 5 |
| יפן יפן | 9 | 10 | 7 | 8 | 9 | 8 | 6 | 9 | 6 |
| גרמניה גרמניה | 13 | 6 | 8 | 5 | 7 | 7 | 5 | 6 | 7 |
| שוודיה שוודיה | 3 | 7 | 3 | 4 | 4 | 4 | 2 | 3 | 8 |
| בריטניה בריטניה | 11 | 9 | 10 | 9 | 12 | 13 | 12 | 10 | 9 |
| דנמרק דנמרק | 5 | 3 | 4 | 3 | 3 | 5 | 9 | 8 | 10 |
| פינלנד פינלנד | 1 | 2 | 2 | 6 | 6 | 6 | 7 | 4 | 11 |
| הרפובליקה הסינית הרפובליקה הסינית | 4 | 8 | 13 | 14 | 17 | 12 | 13 | 13 | 12 |
| קוריאה הדרומית קוריאה הדרומית | 29 | 19 | 24 | 11 | 13 | 19 | 22 | 24 | 13 |
| קנדה קנדה | 15 | 13 | 16 | 13 | 10 | 9 | 10 | 12 | 14 |
| צרפת צרפת | 27 | 12 | 18 | 18 | 16 | 16 | 15 | 18 | 15 |
| אוסטרליה אוסטרליה | 14 | 18 | 19 | 19 | 18 | 15 | 16 | 20 | 16 |
| נורווגיה נורווגיה | 6 | 17 | 12 | 16 | 15 | 14 | 14 | 16 | 17 |
| לוקסמבורג לוקסמבורג | 26 | 24 | 22 | 25 | 25 | 21 | 20 | 23 | 18 |
| ניו זילנד ניו זילנד | 18 | 22 | 23 | 24 | 24 | 20 | 23 | 25 | 19 |
| ישראל ישראל | 19 | 23 | 15 | 17 | 23 | 27 | 24 | 22 | 20 |
| אוסטריה אוסטריה | 17 | 15 | 17 | 15 | 14 | 17 | 18 | 19 | 21 |
| בלגיה בלגיה | 25 | 20 | 20 | 20 | 19 | 18 | 19 | 15 | 22 |
| ספרד ספרד | 23 | 28 | 28 | 29 | 29 | 999 | 999 | 999 | 23 |
| אירלנד אירלנד | 30 | 21 | 21 | 22 | 22 | 25 | 29 | 29 | 24 |
| איחוד האמירויות הערביות איחוד האמירויות הערביות | 16 | 999 | 999 | 999 | 999 | 23 | 25 | 27 | 25 |
| איסלנד איסלנד | 10 | 16 | 14 | 23 | 20 | 26 | 999 | 30 | 26 |
| מלזיה מלזיה | 999 | 25 | 26 | 21 | 21 | 24 | 26 | 21 | 27 |
| הרפובליקה העממית של סין  סין | 999 | 999 | 999 | 999 | 30 | 29 | 27 | 26 | 28 |
| קטר (מדינה) קטר | 999 | 999 | 999 | 999 | 26 | 22 | 17 | 14 | 29 |
| איטליה איטליה | 999 | 999 | 999 | 999 | 999 | 999 | 999 | 999 | 30 |
| ערב הסעודית ערב הסעודית | 999 | 999 | 999 | 999 | 27 | 28 | 21 | 17999 |  |
| ברוניי ברוניי | 999 | 999 | 999 | 999 | 999 | 999 | 28 | 28999 |  |
| צ'ילה צ'ילה | 22 | 27 | 27 | 26 | 28 | 30 | 30 | 999999 |  |
| אסטוניה אסטוניה | 20 | 26 | 25 | 27 | 999 | 999 | 999 | 999 | 999 |
| תאילנד תאילנד | 999 | 999 | 999 | 28 | 999 | 999 | 999 | 999 | 999 |
| כווית כווית | 999 | 999 | 999 | 30 | 999 | 999 | 999 | 999 | 999 |
| צ'כיה צ'כיה | 999 | 29 | 29 | 999 | 999 | 999 | 999 | 999 | 999 |
| תוניסיה תוניסיה | 999 | 999 | 30 | 999 | 999 | 999 | 999 | 999 | 999 |
| פורטוגל פורטוגל | 24 | 999 | 999 | 999 | 999 | 999 | 999 | 999 | 999 |
| בחריין בחריין | 28 | 999 | 999 | 999 | 999 | 999 | 999 | 999 | 999 |